༥ང་ཚོ་གཉིས་ནས་པཎ་ཆེན་རིན་པོ་ཆེ་དང་ང་ཕོད་ངག་དབང་འཇིགས་མེད་ལ་གོ་ལས་ཀ་འདིར་ཨུ་ཚུགས་བརྒྱབ་སྟེ་མཚམས་རེ་རྒྱ་འདྲེ་བརྒྱབ།ང་མི་འདི་རླུང་ལངས་པོ་སོང་ཙང༌།ལྕོག་ཙེའི་སྒང་དུ་མཛོག་མགོ་ཡང་བརྡབས་ནས་མི་འགའ་རེ་རླུང་ལངས་དགོས་པ་བཟོས་པ་དང༌།དེ་བཞིན་བློ་མཐུན་ང་ཕོད་ནས་ཀྱང་གསུངས།ཕུན་དབང་ལགས་དང༌།ཕུན་བཀྲས་ལགས་བཅས་ཚང་མས་ཧ་རུབ་བ་རུབ་གནང༌།དེའི་ཐོག་བློ་མཐུན་ཝུ་ཅིང་ཧྭ་ཁོང་ཚོའི་གྲས་ཀྱིས་ཀྱང་རྒྱབ་སྐྱོར་ཤུགས་ཆེན་པོ་གནང་བྱས་ཐེབས་ཆག་འགྲིག་ཙམ་བྱེད་ཐུབ་པ་བྱུང་བ་དང༌།དེའི་མཇུག་ཙམ་དུ་ད་ལོ་ནས་བཟུང་བོད་ལ་ལག་ལེན་བསྟར་ཡས་ཀྱི་ཁྱབ་བསྒྲགས་ཤིག་བྱས་ཡོད་པ་རེད།ལག་ལེན་བསྟར་ནས་གང་འདྲ་ཡོང་གི་ཡོད་མེད་བལྟ་རྒྱུ་རེད།༡༩༨༨ལོར་པེ་ཅིང་དུ་བོད་རིག་པའི་ཞིབ་འཇུག་ལྟེ་གནས་ཀྱི་ལས་འཛིན་ཚོགས་འདུ་ཐེངས་དང་པོའི་ཐོག་སྩལ་བའི་གསུང་བཤད།བོད་ཀྱི་རིག་པར་ཞིབ་འཇུག་བྱེད་པའི་རྨང་གཞི་ནི་བོད་ཀྱི་ཆོས་དང་རིག་གཞུང་གཉིས་ཡིན།ཀུན་གཟིགས་པཎ་ཆེན་རིན་པོ་ཆེའི་བཀའ་རྩོམ་གཅེས་བསྒྲིགས།ཤོག་ངོས་༨༥ལ་གསལ།